Agha

Agha (tai Aga) (nyky-turkiksi: Ağa, persiaksi: آقا ) tulee turkin sanasta Agha, 'iso veli', 'johtaja', 'hallitsija'. Sanaa käytetään muun muassa virkamiehen tai sotilaan arvonimenä tai arvonimen osana. Nimi on myös arvonimi ja sukunimi Pakistanissa ja Afganistanissa. Persian kielessä sana tarkoittaa 'herra'. Nykyään Turkissa aghaa käytetään maanomistajista .

Osmanien valtakunnassa agha jäi yleensä arvon ansainneen henkilön nimen kiinteäksi osaksi. Agha oli mm. janitsaarien ylipäällikön virkanimi. Ei ole olemassa tarkkaa tietoa siitä, miten ja milloin aghaa ruvettiin käyttämään nykyisen tavan mukaan Turkissa maanomistajista, mutta taustalla on henkilön tärkeyttä korostava sana ayan. Tapa oli kuitenkin jo käytössä Osmanien valtakunnan loppuaikoina.

Katso myös
 Aga Khan
 Ağa Yusuf pašša

Lähteet

Aiheesta muualla 

Arvonimet
Turkin historia
Turkinkieliset sanat ja sanonnat
Osmanien valtakunnan asevoimat